2019 අප්‍රේල් 21 වනදා කතෝලික දේවස්ථාන 03කට සහ කොළඹ ප්‍රධාන හෝටල් 03කට ඇතුළු ස්ථාන 08කට එල්ල වූ ත්‍රස්ත ප්‍රහාරය සිදුවී අදට වසරක් සපිරෙනවා.මෙම ප්‍රහාරයෙන් පුද්ගලයින් 250කට අධික පිරිසකට දිවි අහිමි වූ අතර පුද්ගලයින් 500කට ආසන්න පිරිසක් තුවාල ලැබුවා.මේ අතර පාස්කු ඉරුදින එල්ල වූ මෙම ම්ලේච්ඡ ත්‍රස්ත ප්‍රහාරයෙන් දිවි පිදූ සහ තුවාල ලැබූ ජනතාව සිහිපත් කරමින් අද (21) උදෑසන 8.40ට සෑම කතෝලික නිවසකම පහනක් දල්වන ලෙස සහ සියලු කතෝලික දේවස්ථානවල ඝාන්ඨාරය නාද කරන ලෙස අගරදගුරු මැල්කම් කාදිනල් රංජිත්  හිමියන් පසුගියදා ඉල්ලීමක් සිදුකළා.